text:
90/2011. (VI. 24.) OVB határozata.  Az Országos Választási Bizottság – 2011. június 20-án megtartott ülésén – a választási eljárásról szóló 1997. C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva Sz. B. és dr. Sch. A. magánszemélyek (a továbbiakban: beadványozók) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest,
Pf. 2; fax: 06-1-7950-143).
Indokolás I. A beadványozók 2011. május 24-én aláírásgyűjtő ív mintapéldányát nyújtották be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy a munkáltató rendes felmondásának indoka csak a munkavállaló képességeivel,
a munkaviszonnyal kapcsolatos magatartásával, illetve a munkáltató működésével összefüggő ok lehet?”
Az Országos Választási Bizottság megállapítja, hogy az országos népszavazáson feltenni kívánt kérdés nem felel meg
az Nsztv. 13. § (1) bekezdésében foglalt egyértelműség követelményének. Az egyértelműség követelménye azt jelenti,
hogy a népszavazásra szánt kérdésnek egyértelműen megválaszolhatónak kell lennie. Ahhoz, hogy a választópolgár
a népszavazásra feltett kérdésre egyértelműen tudjon válaszolni, az szükséges, hogy a kérdés világos és kizárólag
egyféleképpen értelmezhető legyen, a kérdésre „igen”-nel vagy „nem”-mel lehessen felelni.
A kérdés egyértelműségének vizsgálatakor az Országos Választási Bizottságnak határozata meghozatala során
figyelemmel kell lennie arra is, hogy a népszavazás eredménye alapján az Országgyűlés – a hatályban lévő
jogszabályok szerint – el tudja-e dönteni, hogy terheli-e jogalkotási kötelezettség, ha igen, milyen jogalkotásra köteles.
[51/2001. (XI. 29.) AB határozat, ABH 2001, 392, 396.; 25/2004. (VII. 7.) AB határozat, ABH 2004, 381, 386.; 105/2007.
(XII. 13.) AB határozat, ABH 2007, 891, 895.] A kérdés egyértelműsége annak tükrében dönthető el, hogy az a hatályos
jogi szabályozáshoz képest milyen jogalkotásra irányul.
Az Országos Választási Bizottság megállapítja, hogy a Munka Törvénykönyvéről szóló 1992. évi XXII. törvény
(a továbbiakban: Mt.) 89. § (3) bekezdése „A felmondás indoka csak a munkavállaló képességeivel, a munkaviszonnyal
kapcsolatos magatartásával, illetve a munkáltató működésével összefüggő ok lehet.” A népszavazásra feltenni kívánt
kérdés a hatályos jogi szabályozással megegyező szabályozás kialakítását célozza. A kérdés az átlagos
választópolgárnak azt sugallja, hogy „igen” szavazatával a fennálló jogszabályi helyzet megváltoztatására szavaz.
Valójában azonban a kérdésre adott „igen” válasszal a mai jogi szabályozást erősítenék meg, míg a „nem” válasz
értelmetlen lenne.
Fentiek értelmében a népszavazásra feltenni kívánt kérdés nem felel meg a törvényben foglalt követelményeknek, így
a Bizottság az Nsztv. 10. § c) pontja értelmében az aláírásgyűjtő ív hitelesítését megtagadja.
II. A határozat az Mt. 89. § (3) bekezdésén, az Nsztv. 2. §-án, 10. § c) pontján és a 13. § (1) bekezdésén, a jogorvoslatról
szóló tájékoztatás a Ve. 130. §-ának (1) bekezdésén alapul.
Dr. Bordás Vilmos s. k.,
az Országos Választási Bizottság elnöke


type: legislation

jurisdiction: Hungary

text:
1696/2018. (XII. 17.) Korm. határozata az intermodális csomópont projektek megvalósításához szükséges intézkedésekről.
A Kormány az intermodális csomópontok (a továbbiakban: IMCS) megvalósítása érdekében
 1. felhívja az innovációért és technológiáért felelős minisztert, hogy az érdekeltek bevonásával végezze el a debreceni,
dunaújvárosi, egri, miskolci, salgótarjáni, szegedi, szombathelyi, zalaegerszegi és tatabányai IMCS projektek
indokoltságának és tervezett műszaki tartalmának közlekedésszakmai felülvizsgálatát;
Felelős: innovációért és technológiáért felelős miniszter
Határidő: 2019. március 31.
2. egyetért a  bicskei és a  kecskeméti IMCS megvalósításával (a továbbiakban együtt: projektjavaslatok), és felhívja
az  innovációért és technológiáért felelős minisztert, hogy készítse elő a  projektjavaslatok kiemelt projektként
történő nevesítéséhez szükséges Integrált Közlekedésfejlesztési Operatív Program (a továbbiakban: IKOP)
Éves Fejlesztési Keretének módosítására irányuló előterjesztést, és azt – az  IKOP monitoring bizottsága általi
megtárgyalását követően – nyújtsa be a Kormány részére;
Felelős: innovációért és technológiáért felelős miniszter
Határidő: 2019. március 31.
3. felhívja az  innovációért és technológiáért felelős minisztert, hogy a  székesfehérvári IMCS és a  nyíregyházi
IMCS esetében az  elsődlegesen szükséges munkálatokat elvégző kivitelező kiválasztására irányuló feltételes
közbeszerzési eljárás lefolytatását követően, a kivitelezés során felmerülő teljes költség ismeretében, a beruházások
kivitelezéséhez szükséges források biztosítása érdekében nyújtson be előterjesztést a Kormány részére;
Felelős: innovációért és technológiáért felelős miniszter
Határidő: a feltételes közbeszerzés eredménye ismeretében, azt követően azonnal
4. felhívja a  nemzeti vagyon kezeléséért felelős tárca nélküli minisztert, hogy – mint a  közlekedési társaságok feletti
tulajdonosi jogok gyakorlója – tegyen javaslatot a  Kormány részére az  IMCS-k működtetésének leghatékonyabb
módjára vonatkozóan;
Felelős: nemzeti vagyon kezeléséért felelős tárca nélküli miniszter
Határidő: 2019. április 30.
5. felhívja az  innovációért és technológiáért felelős minisztert, hogy vizsgálja meg az  IMCS projektek európai uniós
támogatásokból történő támogatásának lehetőségét a 2021–2027 közötti európai uniós programozási időszakban.
Felelős: innovációért és technológiáért felelős miniszter
Határidő: a felmerülés ütemében
Orbán Viktor s. k.,
 miniszterelnök


text:
15/2010. (I. 14.) OVB határozata.  Az Országos Választási Bizottság – 2010. január 11-én megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva G. I. magánszemély által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányát hitelesíti.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozó 2009. december 28-án aláírásgyűjtő ív mintapéldányát nyújtotta be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továb biak ban: Nsztv.)
2. §-a szerinti hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy az öregségi nyugdíjkorhatár ne haladhassa meg a 62 évet?”
Az Országos Választási Bizottság megállapítja, hogy az aláírásgyűjtő ív a törvény ben meghatározott formai, valamint
a megtárgyalásra javasolt kérdésre vonatkozó tartalmi követelményeknek eleget tesz, ezért hitelesítésének akadálya
nincs.
II. A határozat az Nsztv. 2. §-án, a Ve. 117. § (1) bekezdésén, a jogorvoslatról szóló tájékoztatás a Ve. 130. §-ának
(1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
1203/2013. (IV. 11.) Korm. határozata a TÁMOP-3.1.13-12-2013-0001 azonosító számú („A testnevelés új stratégiájának és fizikai állapot új mérési rendszerének kialakítása és az önkéntes részvétel ösztönzése a komplex iskolai testmozgásprogramok szervezésében” című) kiemelt projekt akciótervi nevesítéséről és támogatásának jóváhagyásáról.
A Kormány
 1. jóváhagyja az 1. mellékletben szereplő egymilliárd forintot meghaladó támogatási igényű projektjavaslatot,
 2. elfogadja az 1. pont szerinti projekt kiemelt projektként történő akciótervi nevesítését az 1. mellékletben szereplő
maximális elszámolható közkiadással,
 3. hozzájárul az 1. pont szerinti kiemelt projekt támogatási szerződésének – a Nemzeti Fejlesztési Ügynökség Humán
Erőforrás Programok Irányító Hatósága általi – megkötéséhez.
Felelős: nemzeti fejlesztési miniszter
Határidő: azonnal
Orbán Viktor s. k.,
 miniszterelnök


text:
47/2011. (VI. 28.) ME határozata a Kárpátok védelméről és fenntartható fejlesztéséről szóló, 2003. május 22-én Kijevben készült Keretegyezményhez kapcsolódó, fenntartható erdőgazdálkodásról szóló jegyzőkönyv szövegének végleges megállapítására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (2) bekezdése szerinti hatáskörömben eljárva,
a vidékfejlesztési miniszter és a külügyminiszter együttes előterjesztése alapján:
1. felhatalmazom a vidékfejlesztési minisztert vagy az általa kijelölt személyt a Kárpátok védelméről és fenntartható
fejlesztéséről szóló, 2003. május 22-én Kijevben készült Keretegyezményhez kapcsolódó, fenntartható
erdőgazdálkodásról szóló jegyzőkönyv (a továbbiakban: jegyzőkönyv) bemutatott szövegének – a jóváhagyás
fenntartásával történő – végleges megállapítására;
2. felhívom a külügyminisztert, hogy a jegyzőkönyv szövege végleges megállapításához szükséges meghatalmazási
okiratot adja ki;
3. felhívom a vidékfejlesztési minisztert, hogy a jegyzőkönyv kihirdetéséről szóló kormányrendelet tervezetét
a jegyzőkönyv szövegének végleges megállapítását követően haladéktalanul terjessze a Kormány elé.
Orbán Viktor s. k.,
miniszterelnök


text:
184/2015. (V. 6.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 90.  §-a alapján – az  Országos Bírósági Hivatal elnökének javaslatára – lemondására tekintettel
dr. Méhész Istvánt 2015. június 12-ei hatállyal bírói tisztségéből felmentem.
Budapest, 2015. április 22. Áder János s. k.,
 köztársasági elnök